
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS

AIŠKINAMASIS RAŠTAS
DĖL SAVIVALDYBĖS TARYBOS SPRENDIMO „DĖL ŠILUTĖS RAJONO SAVIVALDYBĖS KULTŪROS PLĖTROS IR PAVELDO PUOSELĖJIMO PROGRAMOS REZERVO NAUDOJIMO TVARKOS APRAŠO PATVIRTINIMO“ PROJEKTO

2026 m. spalio 12 d.

	1. Parengto projekto tikslai ir uždaviniai.

	         Patvirtinti  Šilutės rajono savivaldybės kultūros plėtros ir paveldo puoselėjimo programos rezervo naudojimo tvarkos aprašą.

	2. Kaip šiuo metu yra sureguliuoti projekte aptarti klausimai.

	Atsižvelgiant į Kontrolės ir audito rekomendacijas parengtas sprendimo projektas „ Dėl Šilutės rajono savivaldybės kultūros plėtros ir paveldo puoselėjimo programos rezervo naudojimo tvarkos aprašo patvirtinimo“. Kasmet atsiranda poreikis operatyviai reaguoti į kultūros srityje kylančias iniciatyvas, motyvuoti įstaigas ir organizacijas rengti projektus ir pritraukti lėšų veikloms, taip pat skatinti kolektyvų veiklas, pastebėti kuriančius žmones, motyvuoti juos. Todėl tikslinga nustatyti tvarką, pagal kurią juridiniai asmenys gali teikti prašymus finansuoti nenumatytas kultūrines iniciatyvas, prisidėti prie iš valstybinių fondų (Lietuvos kultūros tarybos ir kt.) gautų kultūros projektų kofinansavimo bei užtikrinti suaugusiųjų kolektyvų meninį meistriškumą, reprezentaciją. Tvarkoje taip pat numatyta atsiskaitymo ir kontrolės tvarka. 

	3. Kokių pozityvių rezultatų laukiama.

	       Parengta tvarka leis užtikrinti projektų kofinansavimo poreikius, atliepti  į reikšmingas iniciatyvas, skatinti ir motyvuoti kolektyvus. 

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	  Neigiamų pasekmių nenumatoma. 

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	 Bus pripažintas netekusiu galios Šilutės rajono savivaldybės tarybos 2016 m. gruodžio 22 d. sprendimas Nr. T1-529 „Dėl  Šilutės rajono savivaldybės kultūros plėtros ir paveldo puoselėjimo programos rezervo naudojimo tvarkos aprašo patvirtinimo“ su visais jo pakeitimais.
 Vadovaujantis aprašu Kultūros poskyris kasmet formuos lėšas šiai priemonei įgyvendinti.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	        Tikslinga.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	         Nėra.

	8. Projekto autorius ar autorių grupė.

	Parengė Vilma Griškevičienė, Šilutės rajono savivaldybės administracijos Švietimo, sporto ir kultūros skyriaus Kultūros poskyrio vedėja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	   Dalinis projektų finansavimas.

	10. Kiti, autorių nuomone, reikalingi pagrindimai ir paaiškinimai.

	Nėra.



Kultūros poskyrio vedėja                                                                              Vilma Griškevičienė



